b'\n_START_ARTICLE_\nMarko Rehmer\n_START_SECTION_\nUra seuratasolla\n_START_PARAGRAPH_\nRehmer aloitti uransa kotikaupunkinsa 1. FC Union Berlinin riveiss\xc3\xa4. Melkein 25 vuoden i\xc3\xa4ss\xc3\xa4 h\xc3\xa4n siirtyi vihdoin pelaamaan Bundesliigaan. Rehmer siirtyi FC Hansa Rostockiin vuonna 1997 talven siirtoikkunan aikana. Kahden vuoden kuluttua Rehmer siirtyi takaisin Berliiniin. T\xc3\xa4ll\xc3\xa4 kertaa h\xc3\xa4n pelasi Hertha BSC:n riveiss\xc3\xa4._NEWLINE_Vuonna 2004 Rehmer antoi positiivisen n\xc3\xa4ytteen dopingtestiss\xc3\xa4. H\xc3\xa4n selitti n\xc3\xa4ytett\xc3\xa4 l\xc3\xa4\xc3\xa4kkeell\xc3\xa4, mutta Rehmer ei ollut kysynyt seuraltaan lupaa sen k\xc3\xa4ytt\xc3\xb6\xc3\xb6n. Rehmer sai yhdeks\xc3\xa4n pelin pelikiellon ja joutui maksamaan suuret sakot v\xc3\xa4ltt\xc3\xa4\xc3\xa4kseen erotetuksi tulemisen. Rehmer pelasi viel\xc3\xa4 kauden Berliiniss\xc3\xa4, kunnes kuuden vuoden j\xc3\xa4lkeen siirtyi Eintracht Frankfurtiin. H\xc3\xa4n kohtasi loukkaantumisia ja joutui lopettamaan uransa kauden 2006-2007 p\xc3\xa4\xc3\xa4tteeksi.\n_START_SECTION_\nMaajoukkueura\n_START_PARAGRAPH_\nRehmer pelasi Saksan maajoukkueessa 35 ottelua, joissa h\xc3\xa4n teki nelj\xc3\xa4 maalia. Rehmerin ensimm\xc3\xa4inen maajoukkuepeli oli 2. syyskuuta 1998 yst\xc3\xa4vyysottelu Maltaa vastaan. Rehmer edusti Saksaa EM-kilpailuissa 2000 pelaten kahdessa ottelussa. Rehmer valittiin Saksan joukkueeseen my\xc3\xb6s jalkapallon MM-kilpailuihin 2002. H\xc3\xa4n pelasi turnauksen aikana 45 minuuttia ja sai hopeamitalin.'